In nomine Verbi incarnati notum sit fidelibus cunctis, quod Rotbertus, reminiscens peccatorum meorum enormitatem, dono Deo et sanctis apostolis ejus Petro et Paulo et Sancto Marcello martiri, aliquid de hereditate mea, videlicet unum mansum et quicquid ad ipsum mansum aspicere videtur, cum campis, silvis, pratis, aquis, aquarumque decursibus. Est autem ipse mansus in villa Chiriaco. Dono etiam servum unum nomine Durannum qui in ipsa habitat terra. Si quis autem hanc donationem calumpniare voluerit auri libram unam componat, et in antea nostra donatio firma et stabilis permaneat. Omnibus etiam maledictionibus que sunt in veteri et in novo testamento subjaceat, qui hanc donationem calumpniaverit. S. Rotberti qui fieri et firmare rogavit. S. Arleii. S. Hugonis. S. Berengerii. S. Ebrardi. S. Oddonis. S. Girardi. S. Dominici. S. Bertardi. S. Widonis. Facta est hec carta in Ubiliaco villa in monasterio Sancti Marcelli, regnante Heinrico imperatore, post transitum beate recordationis pii Odilonis abbatis II° anno. Facio hanc donationem tali convenientia, ut, si vixero de ista mea infirmitate et heres ex me legaliter exerit, ego et heres meus teneamus, sin autem sine aliqua contradictione dimitto supradicto loco.